CELEX: 32016D0007
Language: et
Date: 2016-04-15 00:00:00
Title: Euroopa Keskpanga otsus (EL) 2016/661, 15. aprill 2016, iga-aastase järelevalvetasu kogusumma kohta 2016. aastal (EKP/2016/7)

28.4.2016   
            
            
               ET
            
            
               Euroopa Liidu Teataja
            
            
               L 114/14
            
         EUROOPA KESKPANGA OTSUS (EL) 2016/661,
   15. aprill 2016,
   iga-aastase järelevalvetasu kogusumma kohta 2016. aastal (EKP/2016/7)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artiklit 30,
   võttes arvesse Euroopa Keskpanga 22. oktoobri 2014. aasta määrust (EL) nr 1163/2014 järelevalvetasude kohta (EKP/2014/41), (2) eelkõige selle artikli 3 lõiget 1 ja artikli 9 lõiget 2,
   ning arvestades järgmist:
   
               (1)
            
            
               Iga-aastase järelevalvetasu kogusumma, mis määratakse määruse (EL) nr 1163/2014 (EKP/2014/41) artikli 9 lõike 2 alusel, peab katma Euroopa Keskpanga (EKP) poolt asjaomasel tasuperioodil järelevalveülesannetega seoses kantud kulud ilma neid ületamata. Kulud hõlmavad eelkõige EKP järelevalveülesannetega otseselt seotud kulusid, näiteks oluliste üksuste otsene järelevalve, vähem oluliste üksuste järelevalve järelevaatamine, horisontaalsete ülesannete täitmine ja eriteenuste osutamine. See hõlmab ka EKP järelevalveülesannetega kaudselt seotud kulud, näiteks EKP toetavate tegevusvaldkondade teenused, sh ruumid, personalijuhtimine ja infotehnoloogiateenused.
            
         
               (2)
            
            
               Iga-aastase järelevalvetasu arvutamisel oluliste järelevalve alla kuuluvate üksuste ja oluliste järelevalve alla kuuluvate gruppide, vähem oluliste järelevalve alla kuuluvate üksuste ja vähem oluliste järelevalve alla kuuluvate gruppide osas tuleb kogukulu jaotada kulu alusel, mis määrati igale funktsioonile otsese järelevalve teostamiseks oluliste järelevalve alla kuuluvate üksuste ja gruppide ning kaudse järelevalve teostamiseks vähem oluliste järelevalve alla kuuluvate üksuste ja gruppide üle.
            
         
               (3)
            
            
               Iga-aastase järelevalvetasu kogusumma 2016. aastal tuleb arvutada järgmise summana: a) järelevalveülesannete prognoositud aastakulu 2016. aastal EKP heakskiidetud 2016. aasta eelarve alusel, võttes arvesse EKP poolt kantavate prognoositud aastakulude muutusi, mis olid käesoleva otsuse vastuvõtmisel teada, ja b) 2015. aasta üle- või puudujääk.
            
         
               (4)
            
            
               Üle- või puudujäägi määramisel lahutatakse EKP 2015. aasta finantsaruandes (3) kajastatud järelevalveülesannete tegelikud aastakulud 2015. aastal prognoositud 2015. aasta kuludest Euroopa Keskpanga otsuse (EL) 2015/727 (EKP/2015/17) I lisa kohaselt (4).
            
         
               (5)
            
            
               Määruse (EL) nr 1163/2014 (EKP/2014/41) artikli 5 lõike 3 kohaselt tuleb iga-aastaste kulude arvutamisel 2016. aasta osas arvesse võtta eelnevatel tasuperioodidel laekumata jäänud tasude summad, laekunud intressimaksed ja selle määruse artikli 7 lõike 3 kohaselt laekunud või tagasi makstud summad,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kohaldatakse Euroopa Keskpanga määruse (EL) nr 468/2014 (EKP/2014/17) (5) ja määruse (EL) nr 1163/2014 (EKP/2014/41) mõisteid.
   Artikkel 2
   Iga-aastase järelevalvetasu kogusumma 2016. aastal
   1.   Iga-aastase järelevalvetasu kogusumma 2016. aastal on 404 536 022 eurot lisas toodud arvutuste kohaselt.
   2.   Kõik järelevalve alla kuuluvate üksuste ja gruppide liigid maksavad iga-aastase järelevalvetasu kogusumma järgmiselt:
   
               a)
            
            
               järelevalve alla kuuluvad olulised üksused ja järelevalve alla kuuluvad olulised grupid: 357 520 301 eurot;
            
         
               b)
            
            
               järelevalve alla kuuluvad vähem olulised üksused ja järelevalve alla kuuluvad vähem olulised grupid: 47 015 721 eurot.
            
         Artikkel 3
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Frankfurt Maini ääres, 15. aprill 2016
      
         
            EKP president
         
         Mario DRAGHI
      
   
   
      (1)  ELT L 287, 29.10.2013, lk 63.
   
      (2)  ELT L 311, 31.10.2014, lk 23.
   
      (3)  Avaldatud EKP veebilehel www.ecb.europa.eu veebruaris 2016.
   
      (4)  Euroopa Keskpanga otsus (EL) 2015/727, 10. aprill 2015, iga-aastase järelevalvetasu kogusumma kohta esimesel tasuperioodil ja 2015. aastal (EKP/2015/17) (ELT L 115, 6.5.2015, lk 36).
   
      (5)  Euroopa Keskpanga määrus (EL) nr 468/2014, 16. aprill 2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSM raammäärus) (EKP/2014/17) (ELT L 141, 14.5.2014, lk 1).
   
      LISA
      
         Iga-aastase järelevalvetasu kogusumma arvutamine 2016. aasta kohta
      
      
                  (eurodes)
               
            
                  
                     Prognoositud aastakulud 2016. aasta kohta
                  
               
               
                  
                     423 241 789 
                  
               
            
                  
                     Palgad ja hüvitised
                  
               
               
                  
                     193 557 286 
                  
               
            
                  
                     Hoonete üürimise ja haldamisega seotud kulud
                  
               
               
                  
                     52 972 412 
                  
               
            
                  
                     Muud tegevuskulud
                  
               
               
                  
                     176 712 091 
                  
               
            
                  
                     Ülejääk/puudujääk 2015. aastast
                  
               
               
                  
                     – 18 926 078 
                  
               
            
                  
                     Summad, mis võetakse arvesse kooskõlas määruse (EL) nr 1163/2014 (EKP/2014/41) artikli 5 lõikega 3
                  
               
               
                  
                     220 311 
                  
               
            
                  
                     Eelnevatel tasuperioodidel laekumata jäänud tasude summad
                  
               
               
                  
                     0
                  
               
            
                  
                     Eespool osutatud määruse artikli 14 kohaselt laekunud intressimaksed
                  
               
               
                  
                     – 49 054 
                  
               
            
                  
                     Eespool osutatud määruse artikli 7 lõike 3 kohaselt laekunud või tagasi makstud summad
                  
               
               
                  
                     269 365 
                  
               
            
                  
                     KOKKU
                  
               
               
                  
                     404 536 022